【晨課起筷馬】紅黑軍團打老虎
2024年04月13日 17:22
東網電視
更多新聞短片
第1場新馬1000米,羅富全馬房「聖托里尼」3歲愛爾蘭自購新馬,早於9月份已開操,不過進度問題,初期狀態完全唔似樣,12月份首課從化草地800米試閘,面對住「龍之輝」、「智智多寶」等實力超強分子,大敗18個馬位而回,可以話完全唔合格。經過連串磨練,3月份再試1000米草閘,雖然未見有出色走勢,但輸畀「非凡達」而跑第5名,落後3個半身位,已有顯著進步。
「聖托里尼」到4月初回港再試多課1000米草閘,呢課閘由田泰安主轡,起步反應甚快,鞍上人刻意拖慢留居馬群中央競走,最後400米先用力催策,馬匹愈追愈起勁之下,以第4名過終點,輸畀「超力量」個多身位,餘勢卻遲遲未停,狀態及鋒而試。
■陳志懷